stanford-oval/wikipedia huggingface dataset:
ניהול כספים

ניהול כספים משמעו תכנון, ארגון, הכוונה ובקרה של הפעולות הפיננסיות בארגון, ושל אופן השימוש בכספי הארגון, תוך יישום והחלת עקרונות ניהוליים למשאבים הפיננסיים בארגון.
מטרות ניהול הכספים:
להבטיח מימון שוטף ומספיק לצורכי הארגון – בין אם בעזרת אשראי בנקאי, הנפקת מניות או איגרות חוב, הזרמת הון בעלים ועוד.
להבטיח לבעלי המניות תשואה מרבית, בהתאם ליכולת הרווח של החברה, ובחינת האפשרויות הקיימות להגדיל את הרווח הנקי בארגון.
להבטיח ניצול אופטימלי של כספי החברה, בעלות הנמוכה ביותר האפשרית.
תכנון מבנה הון יציב, תוך שמירה על איזון נכון בין הון הבעלים לרמת החוב בארגון, ובין רמת החוב לזמן ארוך לבין רמת החוב לזמן קצר.
ניהול תזרים מזומנים של הארגון – קבלת החלטות תוך בחינת היכולות והאפשרויות התזרימיות של הארגון.
| --- | --- |
בקרת זהויות :  NKC: ph114551 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
סופרסטאר שייק-אפ 2018 (WWE)

| סופרסטאר שייק-אפ 2018> מידע כללי | סופרסטאר שייק-אפ 2018> מידע כללי | סופרסטאר שייק-אפ 2018> מידע כללי |  |
| --- | --- | --- | --- |
| תאריכים | 17-16 באפריל 2018 | 17-16 באפריל 2018 |  |
| מיקום | הרטפורד, קונטיקט (16 באפריל: Raw) פרובידנס, רוד איילנד (17 באפריל: סמאקדאון) | הרטפורד, קונטיקט (16 באפריל: Raw) פרובידנס, רוד איילנד (17 באפריל: סמאקדאון) |  |
סקירה
ליגה: WWE
| מותג (ים) | Raw סמאקדאון NXT (יציאה מהמותג בלבד) | Raw סמאקדאון NXT (יציאה מהמותג בלבד) |  |
| → 2017 | 2018 | אפריל 2019 ← |  |
הסופרסטאר שייק-אפ של ה-WWE לשנת 2018 (באנגלית: 2018 WWE Superstar Shake-up או בפירוש העברי: "זעזוע המתאבקים") היה הדראפט ה-12, שהופק על ידי ארגון ההיאבקות האמריקאי, ה-WWE, בין המותגים Raw וסמאקדאון. האירוע נערך יומיים: ב-16 באפריל וב-17 באפריל בתוכניות Raw וסמאקדאון, בהתאמה, ברשת הטלוויזיה USA. התוכנית Raw שודרה מהרטפורד, קונטיקט, בעוד שהתוכנית סמאקדאון שודרה מפרובידנס, רוד איילנד.
רקע

ב-9 באפריל בתוכנית Raw, ה-WWE הודיעו שהסופרסטאר שייק-אפ ייערך שבוע לאחר מכן. בניגוד לדראפט המסורתי, מנהלי התוכניות מנהלים משא ומתן ביניהם לגבי העברה של מתאבק כזה או אחר ממותג אחד לשני. ב-10 באפריל בתוכנית סמאקדאון, המתאבקת פייג', שפרשה מתחרות בזירה באופן פעיל יממה קודם לכן, מונתה לתפקיד הג'נרל מנג'ר של סמאקדאון, במקומו של דניאל בריאן, ששב לתחרות בזירה לאחר שפרש מתחרות פעילה בזירה שנתיים קודם לכן.
תוצאות השייק-אפ > Raw

רשימת העובדים שעברו בין המותגים במסגרת התוכנית Raw שהתקיימה ב-16 באפריל.
| # | מותג (יעד) | עובד | תפקיד | מותג (מוצא) | הערות |
| --- | --- | --- | --- | --- | --- |
| 1 | Raw | ג'ינדר מהאל וסוניל סינג | מתאבק ומנג'ר | סמאקדאון | עבר ביחד עם אליפות ארצות הברית. |
| 2 | Raw | Riott Squad (רובי ריוט, ליב מורגן ושרה לוגאן) | קבוצה | סמאקדאון |  |
| 3 | Raw | קווין אואנס וסמי זיין | צוות | עצמאיים | אואנס וזיין פוטרו (על פי העלילה) ב-20 במרץ משום שתקפו את הממונה של סמאקדאון, שיין מקמהן, והשניים כשלו בהשגת עבודתם חזרה באירוע רסלמניה 34. ניתנה להם הזדמנות נוספת לילה לאחר רסלמניה בקרב אחד נגד השני, אך הקרב הסתיים בספירת חוץ כפולה. השניים הוחתמו לחוזה ב-Raw על ידי הממונה על המותג, סטפני מקמהן. |
| 4 | סמאקדאון | המיז | מתאבק | Raw |  |
| 5 | Raw | זאק ריידר | מתאבק | סמאקדאון | ההעברה שלו פורסמה בחשבון הטוויטר של ה-WWE. |
| 6 | Raw | בריזנגו (פאנדנגו וטיילר בריז) | צוות | סמאקדאון |  |
| 7 | Raw | נטליה | מתאבקת | סמאקדאון |  |
| 8 | Raw | מוג'ו ראולי | מתאבק | סמאקדאון | ההעברה שלו פורסמה בערוץ היוטיוב של ה-WWE. |
| 9 | Raw | דולף זיגלר | מתאבק | סמאקדאון |  |
| 10 | Raw | דרו מקינטייר | מתאבק | NXT |  |
| 11 | Raw | ברון קורבין | מתאבק | סמאקדאון |  |
| 12 | Raw | מייק קנליס | מתאבק | סמאקדאון | ההעברה שלו פורסמה בחשבון הטוויטר של ה-WWE. |
| 13 | Raw | האסנשיין (קונור וויקטור) | צוות | סמאקדאון | ההעברה שלהם פורסמה בדף האינסטגרם של ה-WWE. |
| 14 | Raw | בובי רוד | מתאבק | סמאקדאון |  |
| 15 | Raw | צ'אד גייבל | מתאבק | סמאקדאון | ההעברה שלו פורסמה בחשבון הטוויטר של ה-WWE. |
תוצאות השייק-אפ > סמאקדאון

רשימת העובדים שעברו בין המותגים במסגרת התוכנית סמאקדאון שהתקיימה ב-17 באפריל.
| # | מותג (יעד) | עובד | תפקיד | מותג (מוצא) | הערות |
| --- | --- | --- | --- | --- | --- |
| 1 | סמאקדאון | ג'ף הארדי | מתאבק | Raw | עבר ביחד עם אליפות ארצות הברית, שבה זכה לילה לפני ב-Raw. |
| 2 | סמאקדאון | Absolution (מנדי רוז וסוניה דוויל) | צוות | Raw |  |
| 3 | סמאקדאון | סמואה ג'ו | מתאבק | Raw |  |
| 4 | סמאקדאון | SAnitY (אריק יאנג, אלכסנדר וולף וקיליאן דיין) | צוות | NXT | לא דובר על מעבר של ניקי קרוס, שהייתה חלק פעיל מהצוות. |
| 5 | סמאקדאון | ביג קאס | מתאבק | Raw |  |
| 6 | סמאקדאון | אסקה | מתאבקת | Raw |  |
| 7 | סמאקדאון | לוק גאלוס וקארל אנדרסון | צוות | Raw |  |
| 8 | סמאקדאון | סזארו ושיימוס | צוות | Raw | המועמדים לתואר בקרב על אליפות הזוגות של Raw באירוע הרויאל ראמבל הגדול ביותר. |
| 9 | סמאקדאון | R-Truth | מתאבק | Raw |  |
| 10 | סמאקדאון | אנדרדה "סיין" אלמאס וזלינה וגה | מתאבק ומנג'רית | NXT |  |
הערות שוליים

↑  פורסמה ההודעה על הסופרסטאר שייק-אפ
↑  תוצאות הסופרסטאר שייק-אפ
↑  מוג'ו ראולי מגיע ל-Raw
↑  תוצאות הסופרסטאר שייק-אפ
סגר באיטלקית

| --- | --- |

 בימוי:  Enrico Vanzina 
 תסריט:  Enrico Vanzina 
 שחקנים ראשיים:  Ezio Greggio Paola Minaccioni Ricky Memphis מרטינה סטלה 
 מדינה:  איטליה 
 הקרנת בכורה:  15 באוקטובר 2020 
 משך הקרנה:  94 דק' 
 שפת הסרט:  איטלקית 
 סוגה:  סרט קומדיה 
 אתר רשמי
 דף הסרט ב־IMDb
 
סגר באיטלקית (באיטלקית: Lockdown all'italiana) הוא סרט קומדיה איטלקי משנת 2020, שביים אנריקו ונצינה אודות שני זוגות שמוצאים עצמם נעולים בביתם בזמן הסגר שהוטל על המדינה במהלך ההתמודדות עם מגפת הקורונה באיטליה. הסרט הוקרן במשך 11 ימים והרוויח סכום של 366,373 אירו. בינואר 2021 עלה לאקרנים ברוסיה.
זהו הסרט העלילתי האיטלקי הראשון שצולם לאחר תום הסגר שהוטל על מנת להתמודד עם התפשטות מחלת נגיף הקורונה שיצא לאקרנים בבתי הקולנוע ב-15 באוקטובר 2020.
עלילה

מריאלה מגלה שבעלה ג'ובאני, עורך דין עשיר, בגד בה עם נערה מפאתי רומא, תמרה, שהיא צעירה ומושכת ממנה בהרבה. במקביל, בן זוגה של תמרה וולטר מגלה גם שחברתו בגדה בו; כתוצאה מכך, שני הזוגות מחליטים להיפרד. בדיוק כשג'ובאני ותמרה עומדים לעזוב את בתיהם, מוכרז סגר כללי במסגרת הצעדים החדשים להתמודדות עם מגפת הקורונה באיטליה בשנת 2020. שני הזוגות, אם כן, יצטרכו ללמוד לחיות יחד ולסבול זה את זה, בין בגידות ושקרים.
שחקנים ודמויות

אציו גרג'יו בתפקיד ג'ובאני
ריקי ממפיס בתפקיד וולטר
פאולה מינאצ'וצי בתפקיד מריאלה
מרטינה סטלה בתפקיד תמרה
רומינה פיירבניקו בתפקיד ביאנקה
ריקרדו רוסי בתפקיד אלברטו פרשטי
ביאג'יו איזו בתפקיד לפור
מאוריציו מאטיולי בתפקיד מריונה
גאיה אינסנגה בתפקיד ורוניקה
אנזו סלבי בתפקיד פאולו (דיבוב)
ג'וזפה קסטלטריונה בתור גטנו
מריאליאזה ג'ייקובלי
פבריציו ברקונרי
הפצה

הכרזה הראשונה של הסרט יצאה ב-19 בספטמבר 2020. קדימון ראשון לסרט יצא ב-28 בספטמבר בערוץ היוטיוב של חברת ההפקות "סרטי מדוזה" שהפיקה את הסרט. הסרט הופץ בבתי הקולנוע האיטלקיים ב-15 באוקטובר 2020, עם פתיחתם.
ביקורת

לאחר פרסום הכרזה והטריילר של הסרט, התגלעו מחלוקות רבות ברשת בנוגע ללגיטימיות להתמודד עם נושא כה חמור כמו הסגר כקומדיה, בייחוד שמגפת הקורונה עדיין נמשכת. הבמאי ונצינה התגונן מיד בכך שכינה את מבקרי הסרט "פחדנים" ואמר שהוא מרגיש גאה להיות חלק מהמסורת הארוכה של הקומדיה האיטלקית, ש"סיפרה תמיד על דמויות אנושיות ששומרות על חולשה" והבטיח שזהו "סרט מצחיק ושנון על מצבי סגר פרדוקסליים רבים", אך גם "מלנכולי" ומכבד כלפי קורבנות הנגיף הרבים.
הסרט התקבל בדרך כלל באופן שלילי על ידי המבקרים האיטלקים. בעיתון "קוריירה דלה סרה", פאולו מרגטי קבע שהנרטיב של הסרט "נראה כנע על טייס אוטומטי" והביע חוסר שביעות רצון מביצועי השחקנים. בפורטל MYmovies.it, פאולה קאסלה טענה כי הסרט נטול קצב והדמויות בסרט הן מלנכוליות יותר מאשר נושכות והגיעה למסקנה שזו הזדמנות מבוזבזת באופן מהותי. גבריאל ניולה, לעומת זאת, האשים את הסרט ב"חוסר תשומת לב לפרטים ודיוק", אך הודה ביכולת לשפוט בחומרה מסוימת את הדרך בה הגיעה איטליה למצבה במהלך המגפה.
הערות שוליים

↑  "Lockdown all'italiana, Enrico Vanzina replica alle accuse: "Ho toccato la morte con mano, come posso scherzarci sopra?"" (באיטלקית). Il Fatto Quotidiano. 20 בספטמבר 2020. נבדק ב-4 באוקטובר 2020. {{cite news}}:  (עזרה)
↑  "'Lockdown all'italiana', Ezio Greggio: "Si può ridere di tutto, basta avere rispetto"" (באיטלקית). Il Messaggero. 2 באוקטובר 2020. נבדק ב-4 באוקטובר 2020. {{cite news}}:  (עזרה)
↑  Lockdown all’italiana: ecco il trailer del film con Ezio Greggio, leganerd.com
↑  “Lockdown all’italiana”. Enrico Vanzina e le polemiche sul film: “Critiche codarde”, sentireascoltare.com
↑  Ezio Greggio, tra cinema e Mediaset: "Le critiche su 'Lockdown all'italiana' sono state fatte da 4 imbecilli", repubblica.it
סוזן נב

| --- | --- |
אין תמונה חופשית
 לידה:  1939 (בת 85 בערך) לונדון, הממלכה המאוחדת 
 מדינה:  הממלכה המאוחדת 
 בן או בת זוג:  ריצ'רד מרטין (1965–?) 
 פרופיל ב-IMDb
 
סוזן נב (באנגלית: Suzanne Neve; נולדה ב-6 בספטמבר 1939) היא שחקנית אנגלייה. נב הופיעה בטלוויזיה הבריטית בעיקר בשנות ה-60 של המאה ה-20. בין הופעותיה שיחקה בתפקיד ראשי בסדרה של ה-BBC "דיוקנה של גברת", עיבוד לרומן באותו שם מאת הנרי ג'יימס. על הופעתה זו זכתה בפרס Pye Colour Television Awards.
ביוגרפיה

נב נולדה בלונדון שבאנגליה. ב-1962 זכתה להכרת הקהל בתפקיד את'ל בראון בסדרה המבוססת על ספרי "ויליאם" מאת ריצ'מל קומפטון. היא שיחקה בתפקידים ראשיים בסדרת הדרמה "Smuggler's Bay" משנת 1964, ובעיבוד לרומן "הגיבן מנוטרדאם" מ-1966. הפריצה שלה הייתה ב-1967 כששיחקה בתפקיד הולי פורסייט בהפקה המצליחה של ה-BBC "ההגדה לבית פורסייט".
אחרי הופעתה בסדרה "דיוקנה של גברת" המשיכה נב לשחק בדרמות טלוויזיוניות, בהן עיבודים לרומנים קלאסיים כגון "בל אמי" (1971). עוד שיחקה בתפקיד מרי, אשתו של קומנדר סטרקר בסדרת המדע בדיוני "UFO" בשנים 1970 ו-1971.
בקולנוע הופיע ניב במספר סרטים בהם "Play It Cool" (מ-1962), "Naked Evil" (מ-1966), "Mosquito Squadron" (מ-1969), ובסרט "סקרוג'" (מ-1970). בהמשך חייה עבדה נב כמורה לדרמה.
הערות שוליים

↑  "Suzanne Neve". BFI. נבדק ב-20 באפריל 2018. {{cite web}}:  (עזרה)
↑  British Broadcasting Corporation (1970). BBC Handbook. British Broadcasting Corporation. p. 36.
↑  "Forsyte Saga, The (1967)". BFI. נבדק ב-20 באפריל 2018. {{cite web}}:  (עזרה)
↑  John Kenneth Muir's Reflections on Film/TV: Cult TV Friday Flashback # 12: Gerry & Sylvia Anderson's UFO: "Confetti Check A-OK"
| --- | --- |
בקרת זהויות :  PLWABN: 9810675025805606  BNE: XX5211614  BnF: cb15969595q (data)  ISNI: 0000 0000 7851 0757  LCCN: no2008099262  MusicBrainz: 62d3d17e-dd87-4a4c-b556-5819c7cfb10d  VIAF: 44113868   WorldCat (עם VIAF): 44113868
סובארו אסנט

| --- | --- |

 מאפיינים כלליים
 נקרא גם:  סובארו איבולטיס
 יצרן:  סובארו
 שנות ייצור:  2018–הווה
 הרכבה:  ארצות הברית ארצות הברית
 מודל קודם:  סובארו אסנט 
 סיווג:  רכב פנאי-שטח
 מרכב:  קרוסאובר בעלת חמש דלתות
 פלטפורמה:  סובארו
 אורך:  4,998 מ"מ
 רוחב:  1,930 מ"מ
 גובה:  1,819 מ"מ
 משקל:  4,430–4,603 ק"ג
 בסיס גלגלים:  2,890 מ"מ
 מפרט טכני
 מנוע:  מנוע טורבו בנזין I4 צילנדרים בנפח 2.4 ליטרים המספק כ-260 כוח סוס ב-5,600 סיבובים לדקה
 הילוכים:  תיבת הילוכים רציפה בעלת שמונה הילוכים
 מהירות מרבית:  209 קילומטרים לשעה
 קשר:  סובארו אאוטבק
 
סובארו אסנט (איבולטיס) (באנגלית: Subaru Ascent) היא מכונית במרכב קרוסאובר בעלת שבעה או שמונה מקומות, שמיוצרת על ידי סובארו משנת 2018. היא הוצגה לראשונה בתערוכת הרכב הבינלאומית של ניו יורק בשנת 2017 והגיעה לישראל בשנת 2020.
מפרט טכני

האסנט מוצע עם יחידת הנעה אחת:
מנוע טורבו בנזין I4 צילנדרים בנפח 2.4 ליטרים עם הספק של כ-260 כוח סוס ב-5,600 סיבובים לדקה, לצד תיבת הילוכים רציפה עם שמונה הילוכים.
נתון התאוצה מ-0 ל-100 קילומטרים לשעה עומד על 7.4 שניות, למהירות מרבית של 209 קילומטרים לשעה.
מתיחת פנים 2023

ב-14 ביוני 2022 חשפה סובארו את מתיחת הפנים לשנת 2023 של סובארו אסנט, במסגרתה עודכן משמעותית העיצוב החיצוני, מערכת המולטימדיה הוחלפה בממשק חדש עם מסך בקוטר של "11.6 במקום "8 אינץ' ונוספו מספר שדרוגים למערכות הבטיחות האקטיביות.
כמו כן להיצע הגרסאות נוספה רמת גימור חדשה "onyx"' עם חבילת השחרה, חישוקי גלגלים "20 מושחרים, ריפודי מושבים עם טכנולוגיה לדחיית מים ותפירה קונטרסטית בירוק.
גלריה

מבט לקדימה
מבט אחורי
מבט לצד
הערות שוליים

↑  סובארו אסנט (איבולטיס) 2018 החדש נחשף - 7 מושבים, באתר קארטיוב, ‏29 בנובמבר 2017
↑  סובארו איבולטיס 2021 בישראל - מחיר החל מ-299,000 שקל, באתר קארטיוב, ‏3 בנובמבר 2020
↑  סובארו אסנט מפרט טכני, באתר קארטיוב
↑  מתיחת פנים: 2023 סובארו איבולטיס החדש, באתר "cartube"
סוזן ספנסר

| --- | --- |
אין תמונה חופשית
 לידה:  המאה ה־20 טנסי ממפיס, טנסי 
 מדינה:  ארצות הברית ארצות הברית
 השכלה:  אוניברסיטת המדינה של מישיגן 
 עיסוק:  כתבת חדשות
 בן או בת זוג:  תומאס אוליפנט 
 פרסים והוקרה:  פרס אמי  פרס אדוארד מורו 
 קישורים חיצוניים
 טוויטר:  spencercbs
 
סוזן ספנסר (אנגלית: Susan Spencer) (נולדה ב-29 בנובמבר 1946) היא כתבת חדשות אמריקאית.
ספנסר נולד בממפיס, טנסי. סיימה את לימודיה באוניברסיטת מדינת מישיגן בשנת 1968 עם תואר ראשון בעיתונאות. בשנה שלאחר מכן סיימה את התואר השני שלה בעיתונאות.
קריירה

בשנים 1971–1972 עבדה ספנסר כחוקרת ב-WCBS-TV בבעלות CBS בניו יורק. היא גם הייתה סופרת ומפיקה לשידור לענייני ציבור ב-WKPC-TV בלואיוויל, קנטקי. בין השנים 1972–1977 עבדה בתחנת CBS ממרכז מיניאפוליס WCCO-TV, שם הייתה כתבת ועוגנת. היא הצטרפה ללשכת וושינגטון של חדשות CBS בשנת 1977 והפכה לכתבת בשנת 1978. בשנת 1986 היא מונתה ככתבת רפואית בחדשות CBS. היא עוגנה בחדשות הלילה של רשת הלמ"ס בין השנים 1987 ל-1988. גם משנת 1987 עד שנת 1988 הייתה עוגנת מחליפה ומשנת 1988 עד 1989, עוגנת מהדורת יום ראשון של חדשות הערב של רשת CBS. בשנת 1989 היא דיווחה על מותו של הקיסר הירוהיטו מיפן.
ככתבת לאומית, היא סיקרה גם את השבעתו הראשונה של הנשיא ביל קלינטון ואת מסע הבחירות המחודש של הנשיא ג'ורג' הרברט ווקר בוש. היא הייתה אז כתבת הבית הלבן של רשת CBS והכתבת הראשית בגזרת "עין על אמריקה". בשנת 1993, היא מונה ככתבת במשך 48 שעות, כשסיימה נושאים החל ממלחמות סמים בקולומביה וכלה בקרבות משמורת בארצות הברית.
חיים אישיים

ספנסר נשואה לעיתונאי תומאס אוליפנט ואם לשני ילדים.
הערות שוליים

↑  Susan Spencer, www.cbsnews.com (באנגלית)
סופרסטאר שייק-אפ 2019 (WWE)

| סופרסטאר שייק-אפ 2019> מידע כללי | סופרסטאר שייק-אפ 2019> מידע כללי | סופרסטאר שייק-אפ 2019> מידע כללי |  |
| --- | --- | --- | --- |
| תאריכים | 16-15 באפריל 2019 | 16-15 באפריל 2019 |  |
| מיקום | מונטריאול, קוויבק, קנדה | מונטריאול, קוויבק, קנדה |  |
סקירה
ליגה: WWE
| מותג (ים) | Raw SmackDown 205 לייב NXT (יציאה מהמותג בלבד) | Raw SmackDown 205 לייב NXT (יציאה מהמותג בלבד) |  |
| → 2018 | אפריל 2019 | אוקטובר 2019 ← |  |
הסופרסטאר שייק-אפ של ה-WWE לשנת 2019 (באנגלית: 2019 WWE Superstar Shake-up או בפירוש העברי: "זעזוע המתאבקים") היה הדראפט ה-13, שהופק על ידי ארגון ההיאבקות האמריקאי, ה-WWE, בין המותגים ‏Raw‏ ו-SmackDown. האירוע נערך יומיים: ב-15 באפריל וב-16 באפריל בתוכניות Raw וסמאקדאון, בהתאמה, ברשת הטלוויזיה USA. התוכניות Raw וסמאקדאון שודרו מהסנטר בל שבמונטריאול, קוויבק, קנדה.
רקע

ב-8 באפריל בתוכנית Raw, ה-WWE הודיעו שהסופרסטאר שייק-אפ ייערך שבוע לאחר מכן. בניגוד לדראפט המסורתי, מנהלי התוכניות מנהלים משא ומתן ביניהם לגבי העברה של מתאבק מסוים ממותג אחד לשני. לעומת זאת, לאחר האירוע TLC: שולחנות, סולמות וכיסאות, שנערך בדצמבר 2018, משפחת מקמהן (וינס מקמהן, סטפני מקמהן, שיין מקמהן וטריפל H) לקחו את השליטה לידיהם, כשהחליטו שהם אלו שינהלו את המותגים, ללא ג'נרל מנג'ר כלל. כתוצאה מכך, דבר זה השאיר אותם להיות אחראים על קיום החלטות הדראפט.
תוצאות השייק-אפ > Raw

רשימת העובדים שעברו בין המותגים במסגרת התוכנית Raw שהתקיימה ב-15 באפריל.
| # | מותג (יעד) | עובד | תפקיד | מותג (מוצא) | הערות |
| --- | --- | --- | --- | --- | --- |
| 1 | Raw | המיז | מתאבק | סמאקדאון |  |
| 2 | Raw | אנדרדה "סיין" אלמאס | מתאבק | סמאקדאון | הועבר בחזרה לסמאקדאון שבוע לאחר מכן. |
| 3 | Raw | ריקושט | מתאבק | NXT | ערך את הופעת הבכורה שלו ברוסטר הראשי בפברואר 2019 והופיע ב-Raw, סמאקדאון ו-NXT עד לקיום הסופרסטאר שייק-אפ. |
| 4 | Raw | אליסטר בלאק | מתאבק | NXT | ערך את הופעת הבכורה שלו ברוסטר הראשי בפברואר 2019 והופיע ב-Raw, סמאקדאון ו-NXT עד לקיום הסופרסטאר שייק-אפ. הועבר לסמאקדאון שבוע לאחר מכן, וכתוצאה מכך הופרד משותפו, ריקושט. |
| 5 | Raw | The Viking Experience (איבר ואריק) | צוות | NXT | אלופי הזוגות של NXT. ידועים לשעבר בשם הבמה המשותף, ה-War Raiders. שם הבמה המשותף שלהם שונה ל-The Viking Experience, כשנודע שהם עברו למותג זה. בנוסף לכך, שמות הבמה שלהם שונו כל אחד בנפרד: שם הבמה של הנסון שונה לאיבר, בעוד ששם הבמה של רואו שונה לאריק. שבוע לאחר מכן, שם הבמה המשותף שלהם שונה ל-The Viking Raiders. |
| 6 | Raw | ריי מיסטריו | מתאבק | סמאקדאון |  |
| 7 | Raw | האוסוס (ג'יי אוסו וג'ימי אוסו) | צוות | סמאקדאון |  |
| 8 | Raw | נעמי | מתאבקת | סמאקדאון |  |
| 9 | Raw | זלינה וגה | מתאבקת | סמאקדאון | הועברה בחזרה לסמאקדאון שבוע לאחר מכן. |
| 10 | Raw | אריק יאנג | מתאבק | סמאקדאון | הופרד מקבוצת SAnitY, שלאחר מכן התפרקה. |
| 11 | Raw | EC3 | מתאבק | NXT | נודע שהוא יופיע ברוסטר הראשי בדצמבר 2018, ולאחר מכן הופיע ב-Raw וסמאקדאון עד לקיום הסופרסטאר שייק-אפ. |
| 12 | Raw | סדריק אלכסנדר | מתאבק | 205 לייב |  |
| 13 | Raw | לארס סאליבן | מתאבק | NXT | נודע שהוא יופיע ברוסטר הראשי בנובמבר 2018, ולאחר מכן הופיע ב-Raw וסמאקדאון של השבוע שלפני הסופרסטאר שייק-אפ. |
| 14 | Raw | לייסי אוואנס | מתאבקת | NXT | נודע שהיא תופיע ברוסטר הראשי בדצמבר 2018, ולאחר מכן הופיעה ב-Raw וסמאקדאון עד לקיום הסופרסטאר שייק-אפ. |
| 15 | Raw | AJ סטיילס | מתאבק | סמאקדאון |  |
המתאבקים הבאים הועברו למותג Raw בפרקים הבאים של התוכנית.
| 16 | Raw | סמואה ג'ו | מתאבק | סמאקדאון | עבר ביחד עם אליפות ארצות הברית. |
| 17 | Raw | סזארו | מתאבק | סמאקדאון | הופרד מהשותף שלו לצמד "הבר", שיימוס. |
| 18 | Raw | לוק גאלוס וקארל אנדרסון | צוות | סמאקדאון |  |
תוצאות השייק-אפ > סמאקדאון

רשימת העובדים שעברו בין המותגים במסגרת התוכנית סמאקדאון שהתקיימה ב-16 באפריל.
| # | מותג (יעד) | עובד | תפקיד | מותג (מוצא) | הערות |
| --- | --- | --- | --- | --- | --- |
| 1 | סמאקדאון | פין באלור | מתאבק | Raw | עבר ביחד עם האליפות הבין-יבשתית. |
| 2 | סמאקדאון | אמבר מון | מתאבקת | Raw |  |
| 3 | סמאקדאון | ביילי | מתאבקת | Raw | הופרדה מהשותפה שלה לצמד Boss 'n' Hug Connection, סשה בנקס. |
| 4 | סמאקדאון | קיירי סיין | מתאבקת | NXT |  |
| 5 | סמאקדאון | לארס סאליבן | מתאבק | Raw | במקור הועבר ל-Raw לילה קודם לכן. |
| 6 | סמאקדאון | באדי מרפי | מתאבק | 205 לייב |  |
| 7 | סמאקדאון | אליאס | מתאבק | Raw |  |
| 8 | סמאקדאון | רומן ריינס | מתאבק | Raw |  |
| 9 | סמאקדאון | ליב מורגן | מתאבקת | Raw | ההעברה שלה פורסמה באתר הרשמי של ה-WWE. הופרדה מצוות ה-Riott Squad. |
| 10 | סמאקדאון | צ'אד גייבל | מתאבק | Raw | ההעברה שלו פורסמה באתר הרשמי של ה-WWE. הופרד מהשותף שלו, בובי רוד. |
| 11 | סמאקדאון | אפולו קרוז | מתאבק | Raw | ההעברה שלו פורסמה באתר הרשמי של ה-WWE. |
| 12 | סמאקדאון | מיקי ג'יימס | מתאבקת | Raw | ההעברה שלה פורסמה באתר הרשמי של ה-WWE. |
| 13 | סמאקדאון | Heavy Machinery (אוטיס וטאקר) | צוות | NXT | ההעברה שלהם פורסמה באתר הרשמי של ה-WWE. נודע שהם יופיעו ברוסטר הראשי בדצמבר 2018, ולאחר מכן הופיעו ב-Raw וסמאקדאון עד לקיום הסופרסטאר שייק-אפ. |
המתאבקים הבאים הועברו למותג סמאקדאון בפרקים הבאים של התוכנית.
| 14 | סמאקדאון | אנדרדה "סיין" אלמאס | מתאבק | Raw | במקור הועבר ל-Raw, אך הועבר בחזרה לסמאקדאון שבוע לאחר מכן. |
| 15 | סמאקדאון | זלינה וגה | מתאבקת | Raw | במקור הועברה ל-Raw, אך הועברה בחזרה לסמאקדאון שבוע לאחר מכן. |
| 16 | סמאקדאון | אליסטר בלאק | מתאבק | Raw | ערך את הופעת הבכורה שלו ברוסטר הראשי בפברואר 2019 והופיע ב-Raw, סמאקדאון ו-NXT עד לקיום הסופרסטאר שייק-אפ. במקור הועבר ל-Raw, אך הועבר לסמאקדאון שבוע לאחר מכן, וכתוצאה מכך הופרד משותפו, ריקושט. |
| 17 | סמאקדאון | ג'ינדר מהאל | מתאבק | Raw |  |
| 18 | סמאקדאון | האחים סינג (סוניל סינג וסמיר סינג) | צוות | Raw | הועברו ל-205 לייב לאחר שהועברו לסמאקדאון שבוע קודם לכן. |
| 19 | סמאקדאון | The B-Team (בו דאלאס וקורטיס אקסל) | צוות | Raw |  |
הערות שוליים

1 2  תוצאות הסופרסטאר שייק-אפ
סגר (רפואת שיניים)

סגר, או תורת הסגר (Occlusion), היא תורה ברפואת שיניים העוסקת במיקום השיניים בלסתות, עמידתן זו מול זו, תנועותיהן וסגירתן, במצבים נורמליים ופתולוגיים.
מבט על מערכת השיניים מתוך חלל הפה.
השיניים ותפקידיהן

לאדם יש שתי מערכות שיניים - השיניים הנשירות, המונות 20 שיניים, והשיניים הקבועות, המונות 32 שיניים. במערכת הקבועה, בכל רביע פה ישנן שלוש שיניים קדמיות (חותכות וניב) וחמש שיניים אחוריות (מלתעות וטוחנות). תפקידי השיניים האחוריות הם שמירת הסגר התקין והלעיסה, בעוד שהשיניים הקדמיות אחראיות לחיתוך המזון, האסתטיקה והפונטיקה.
השיניים ותפקידיהן > שיניים קדמיות

המשטחים הפנימיים של השיניים הקדמיות העליונות קובעים גם את ההדרכה הקדמית. הטיית שיניים אלה מנחה את תנועת הלסת התחתונה קדימה, ואת גובה ההפרדה שנוצרת תוך כדי תנועה זו בשיניים האחוריות.
Over Bite - מידת החפיפה בין חותכת עליונה ותחתונה במישור האנכי במצב של סגירה. מידת החפיפה הנורמלית היא 2-4 מ"מ.
Over Jet - מידת החפיפה בין חותכת עליונה ותחתונה במישור ההוריזונטלי במצב של סגירה. מידת החפיפה הנורמלית היא כ-3 מ"מ.
השיניים ותפקידיהן > שיניים אחוריות

השיניים האחוריות לועסות וטוחנות את המזון. המגעים ביניהן גדלים בזמן בליעה. הן גם אחראיות לשמירה על גובה תקין של הסגר והפה.
הטיית השיניים

לשיניים בתוך כל קשת שיניים יש הטיה טבעית. הטיה זו נקבעת על ידי הקשת ע"ש ספי - קשת קעורה הנוצרת על ידי קצות תלוליות השיניים האחוריות בלסת התחתונה, והקשת ע"ש וילסון - קשת הנוצרת על ידי חיבור תלוליות של שיניים מקבילות בשני צדי הלסת.
ההטיה הטבעית מתאימה לשיניים הסמוכות, לשיניים בלסת הנגדית וכן למצב הכללי בפה.
מגעים בין השיניים

בסגר אידיאלי, כל שן באה במגע עם שתי שיניים, וזאת פרט לחותכות התחתונות המרכזיות והטוחנות העליונות האחרונות.
כל שן תחתונה ממוקמת קרוב יותר למרכז הפה מאשר אחותה העליונה, ופנימית יותר ממנה. כל שן תחתונה באה במגע עם אחותה העליונה ועם השן הקרובה יותר למרכז הפה (לדוגמה, שן תחתונה מס' 4 תיגע בשיניים 4 ו-3 עליונות).
הערות שוליים

↑  סֶגֶר במילון רפואת שיניים [רפואה] (תשנ"א), באתר האקדמיה ללשון העברית
| --- | --- |
בקרת זהויות :  NLI: 987007540996705171  GND: 4190508-8  LCCN: sh85093815  NDL: 01184315  NKC: ph920006
סורנגל ויפס ג'וניור

ויפס סועד עם נשיאת טאיוואן צאי יינג-ון בעת ביקורו בטאיוואן, מרץ 2021
סורנגל ויפס ג'וניור (באנגלית: Surangel Whipps Jr.; נולד ב-9 באוגוסט 1968) הוא איש עסקים ופוליטיקאי, המכהן כנשיא פלאו מאז שנת 2021. הוא כיהן כסנטור ממדינת נגטפנג (אנ'), בין השנים 2008–2016. ויפס נכנס לתפקידו כנשיא פלאו ב-21 בינואר 2021.
ביוגרפיה > ראשית חיים והשכלה

ויפס נולד בבולטימור, מרילנד, לסורנגל ויפס (אנ'), פוליטיקאי מפלאו ולאם אמריקאית.
הוא בעל תואר במנהל עסקים וכלכלה מאוניברסיטת אנדרוס (אנ') ובעל תואר שני במנהל עסקים מאוניברסיטת קליפורניה בלוס אנג'לס. בנוסף הוא עומד בראש רשת סופרמרקטים בפלאו.
הוא התמודד מול גיסו, הנשיא תומאס רמנגסאו ג'וניור (אנ') בבחירות הכלליות בפלאו בשנת 2016. רמנגסאו קיבל 5,109 קולות ואילו ויפס קיבל 4,854 קולות.
ביוגרפיה > כנשיא

ויפס התמודד לנשיאות בבחירות לנשיאות פלאו 2020 והביס את סגן הנשיא ריינולד אולאוץ'.
במהלך קמפיין הבחירות, הבטיח קיום רפורמות מיסים ויצירת מקורות הכנסה נוספים. בראיון ל"גרדיאן", הצהיר ויפס ג'וניור, כי פלאו תתנגד ביתר שאת למעשי ממשלת סין, כולל דיג בלתי חוקי והסגת גבול במימי פלאו, וכן התחייב לשמור על ההכרה בטאיוואן. בנוסף, הוא הציע להפיץ את החיסון נגד COVID-19 בקרב אוכלוסיית פלאו, בדגש על עובדי שירותי הבריאות.
הערות שוליים

1 2 3  Surangel Whipps Jr to be Palau's new president, RNZ, ‏6 בנובמבר 2020 (באנגלית)
1 2 3  Palau's new president vows to stand up to 'bully' China, The Guardian, ‏17 בינואר 2021 (באנגלית)
↑  TFB Interview: Surangel Whipps Jr. from Palau, נבדק ב-2021-05-06
↑  Olbiil Era Kelulau | Senators, web.archive.org, ‏4 במרץ 2016
↑  The presidential election being fought by two brothers, The Independent, ‏31 באוקטובר 2016 (באנגלית)
↑  Bernadette H. Carreon | For the Sunday Post, Palau election too close to call, The Guam Daily Post (באנגלית)
↑  President Surangel Whipps, Jr. of Palau, Bridging Borders, ‏26 בינואר 2021 (באנגלית)
סופרנובה 1572

| --- | --- |
שארית הסופרנובה בקרינת X
שארית הסופרנובה בקרינת X
 נתוני תצפית
 קבוצת כוכבים:  קסיופאה
 שמות נוספים:  SN 1572, G120.1+1.4
 מגלה:  טיכו ברהה 
 תאריך גילוי:  נובמבר 1572
 סוג:  שארית סופרנובה
 בהירות נראית:  4- (בשיא)
 עלייה ישרה:  00ʰ 25.3ᵐ‏
 נטייה:  ‏‏09′ ‏64°‏+
 מאפיינים פיזיים
 מרחק:  7,500  שנות אור 2,299.48  פארסק
 קוטר:  14 שנות אור
 
סופרנובה 1572 (מסומנת SN 1572), הידועה בכינויה הסופרנובה של טיכוֹ, הייתה סופרנובה מטיפוס Ia שהתרחשה במרחק כ-7,500 שנות אור מהשמש בקבוצת הכוכבים קסיופאה ואורה הגיע לכדור הארץ בנובמבר 1572 ונראה בשמי הלילה עד מרץ 1574.
האירוע נצפה ותועד על ידי אסטרונומים רבים של אותה תקופה, ביניהם טיכו ברהה.